Cu o lună înainte de congresul la care social democrații își vor alege conducerea, liderii partidului se înghesuie să îi ridice osanale actualului președinte interimar, Marcel Ciolacu. Paul Stănescu l-a lăudat pe Ciolacu pentru că „a pus partidul pe șine”, iar Claudiu Manda a spus despre Ciolacu că e „vulpoiul de care PSD are nevoie”. Fostul minstru al Culturii, Lucian Romașcanu, a comparat „popularitatea” lui Ciolacu cu cea a lui Ștefan Bănică Junior.

Secretarul general interimar al PSD, Paul Stănescu, a declarat, la Buzău, că actuala conducere interimară a preluat partidul într-o situație dezastruoasă. Stănescu spune că Marcel Ciolacu a reușit „să pună partidul pe șine”.

„Am găsit o organizație din punct de vedere organizatoric, financiar și alte puncte de vedere făcută praf, la pământ. Partidul nostru era ca un tren așa pe o linie moartă, într-o gară abandonată. Marcel a reușit să pună partidul pe șine. Sigur nu se mișcă foarte repede, se mișcă încet, dar cred că avem capacitatea să prindem și viteză”, a declarat Paul Stănescu.

Declarațiile au fost făcute la Conferința de alegeri a Oranizației Județene PSD Buzău, organizație condusă de actualul președinte interimar al PSD, Marcel Ciolacu. Stănescu a mai declarat că PSD poate să își revină și să câștige alegerile locale, parlamentare și prezidențiale din 2024.

„Este o perioadă grea. Nu sunt o fire optimist din fire, dar cred că putem câștiga și alegerile locale și alegerile prezidențiale. Marcel a reușit în această perioadă grea în care am venit în picaj, sunt convins că ne putem redresa. Împreună cu toată echipă, dacă muncim, vom reuși să câștigăm alegerile”, a mai declarat secretarul general al PSD.

Purtătorul de cuvânt al PSD Buzău, senatorul Lucian Romașcanu a apreciat „popularitatea” lui Marcel Ciolacu, spunând că „doar Ștefan Bănică Junior mai umplea așa sala”.

Europarlamentarul Claudiu Manda a declarat și el în fața membrilor PSD Buzău că Marcel Ciolacu poate să conducă partidul la victorie și că este „vulpoiul de care PSD are nevoie”.

Claudiu Manda și-a pus și o poză pe Facebook cu Marcel Ciolacu, de la conferința județeană.

Social Democrații din Buzău i-au cerut lui Marcel Ciolacu să candideze pentru funcția de președinte al partidului, la Congresul din februarie.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Editor: Robert Kiss